Diari Oficial de la Generalitat Valenciana


Sumari del DOGV 9278, del 15-02-2022 (2022/1112)

Extracte de la Resolució de 9 de febrer de 2022, de la rectora de la Universitat Jaume I, per la qual es fan públiques les bases de la convocatòria de beques per a realitzar estades temporals en altres centres d'investigació, per al personal docent i investigador de la universitat, acció 2 del Programa de mobilitat del personal investigador del Pla de promoció de la envestigació de l'UJI per a l'any 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9278

Data del DOGV
:   15-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1112


Data del document
:   09-02-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 9 de febrer de 2022, de la rectora de la Universitat Jaume I, per la qual es fan públiques les bases de la convocatòria de beques per a realitzar estades temporals en altres centres d'investigació, per al personal docent i investigador de la universitat, acció 2 del Programa de mobilitat del personal investigador del Pla de promoció de la envestigació de l'UJI per a l'any 2022. [2022/1112]  
  
BDNS (identif.): 610003.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/610003)  
  
Primer. Beneficiaris  
Les persones sol·licitants han de ser personal docent i investigador, a temps complet, que pertanya exclusivament a les següents categories:  
  
a) Professorat ajudant.  
b) Personal investigador predoctoral en formació UJI i CIDEGENT que inicie l'estada en el segon o posteriors cursos de doctorat.  
  
c) Professorat ajudant doctor.  
d) Personal investigador beneficiari d'un contracte de l'Acció 3.2 del Pla de promoció de la investigació de l'UJI.  
e) Es permetrà, amb caràcter excepcional per a aquesta edició, la participació de personal que ha promocionat a una figura de professorat permanent o interí en 2021 des d'una de les figures indicades en els paràgrafs c) i d).  
  
Segon. Finalitat  
Completar, ampliar i actualitzar la formació de personal investigador en formació o perfeccionament de la Universitat Jaume I que no dispose d'un programa específic d'ajudes per a estades en centres d'investigació, així com facilitar la realització de doctorats internacionals, per als quals s'exigeix un mínim de 3 mesos d'estada en un centre d'investigació estranger. L'ajuda haurà de ser destinada a l'execució d'un pla de treball relacionat amb el projecte o línia d'investigació del beneficiari en un centre d'investigació de reconegut prestigi.  
  
  
Tercer. Característiques  
Les estades tindran una duració mínima de dos mesos i màxima de sis mesos. El període de gaudi de les ajudes, que es realitzarà de forma ininterrompuda, haurà d'iniciar-se entre l'1 de maig de 2022 i el 31 d'agost de 2023. Podran ser centres de destinació les universitats i aquells que tinguen assignades funcions d'investigació i un reconegut prestigi acadèmic i investigador en l'àmbit científic del projecte presentat en la sol·licitud de la subvenció.  
Les ajudes convocades comprenen una assignació mensual segons la zona geogràfica on se situe la ciutat on radique el centre sol·licitat, una borsa de viatge per a cobrir les despeses derivades del viatge d'anada i tornada des del centre d'origen i, per a estades fora d'Espanya, una assegurança combinada d'accident i assistència sanitària al país de gaudi de la beca.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
Per a l'exercici 2022 es concediran ajudes per un import màxim de 180.000 euros.  
D'acord amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'anualitat de les despeses d'exercicis futurs queda condicionada a l'existència de crèdit adequat i suficient en el pressupost de l'exercici corresponent.  
  
Sisé. Termini de presentació de sol·licituds  
Vint dies a partir de l'endemà de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 9 de febrer de 2022. La rectora: Eva Alcón Soler.